ai4bharat/Pralekha huggingface dataset:
இந்திய போட்டிகள் ஆணையம்
ரிலையன்ஸ் பிபி மொபிலிட்டி நிறுவனத்தின் 49 சத பங்குகளை பிபி குளோபல் நிறுவனம் வாங்குவதற்கு இந்திய போட்டியியல் ஆணையம் ஒப்புதல்
ரிலையன்ஸ் பிபி மொபிலிட்டி நிறுவனத்தின் 49 சத பங்குகளை பிபி குளோபல் நிறுவனம் வாங்குவதற்கு இந்திய போட்டியியல் ஆணையம் ஒப்புதல் அளித்துள்ளது. கூடுதல் விவரங்களுக்கு : https://pib.gov.in/PressReleasePage.aspx?PRID=1619713
(Visitor Counter : 112
பிரதமர் அலுவலகம்
காமன்வெல்த் ஆடவர்களுக்கான 10,000 மீட்டர் ஓட்டப்பந்தயத்தில் வெண்கலப் பதக்கம் வென்ற சந்தீப் குமாருக்கு பிரதமர் வாழ்த்து
2022 ஆம் ஆண்டு காமன்வெல்த் விளையாட்டுப் போட்டியில் ஆடவர்களுக்கான 10,000 மீட்டர் வேக நடைப் பந்தயத்தில் வெண்கலப் பதக்கம் வென்ற சந்தீப் குமாருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
“பர்மிங்காம் விளையாட்டுகளில் நமது வேக நடைப் பந்தய பயிற்சி குழு சிறந்து விளங்குவதைப் பார்ப்பது மகிழ்ச்சி அளிக்கிறது. 10,000 மீ பந்தயத்தில் வெண்கலப் பதக்கம் வென்ற சந்தீப் குமாருக்கு வாழ்த்துகள். அவரது வரவிருக்கும் முயற்சிகள் சிறப்பாக அமைய வாழ்த்துகள். #Cheer4India"
•••••••••••••
(
சமூக நிதி மற்றும் அதிகாரமளித்தல் அமைச்சகம்
சாதியம், பிராந்தியவாதம், மொழித் தீவிரவாதம் ஆகியவை சமூகத் தீமைகளாகும்: மத்திய அமைச்சர்
சாதியம், பிராந்தியவாதம், மொழித் தீவிரவாதம் ஆகியவை சமூகத் தீமைகளாகும் என்றும் இவற்றை சமூக இயக்கங்கள், கல்வி, குடிமக்களுக்கு பொருளாதார அதிகாரமளித்தல் ஆகியவற்றின மூலமே ஒழிக்கமுடியும் என்றும் மத்திய சமூக நீதி மற்றும் அதிகாரமளித்தல் துறை இணை அமைச்சர் திரு ராம்தாஸ் அத்தவாலே தெரிவித்துள்ளார்.
மக்களவையில் இன்று கேள்வி ஒன்றுக்கு எழுத்து மூலம் பதில் அளித்த அவர், பட்டியல் வகுப்பினர் மற்றும் பழங்குடியிருக்கு எதிரான தாக்குதல்களை தடுப்பதற்கான சட்டங்கள், அமலாக்கப்படுவதோடு, இவற்றை மாநிலங்களிலும், யூனியன் பிரதேசங்களிலும் அமலாக்க நிதியுதவி அளிக்கப்படுவதாகக் கூறினார். மேலும் மணமக்களில் ஒருவர் பட்டியலின வகுப்பைச் சேர்ந்தவராக இருக்கும் பட்சத்தில் கலப்புத் திருமண உதவித்தொகை வழங்கப்படுவதாகவும் அமைச்சர் கூறினார்.
சுற்றுச்சூழல் மற்றும் வனத்துறை அமைச்சகம்
கரிமப் பொருள் பயன்பாடு குறைவான பொருளாதாரம் கொண்டதாக தொழில் துறையை மாற்றியமைப்பதற்காக பருவநிலை செயல்திட்ட மாநாட்டில் புதிய தலைமைக் குழு அறிவிப்பு
இந்தக் குழுவிற்கு இந்தியாவும், சுவீடனும் தலைமையேற்று முன்னணியில் செயல்படும்: மத்திய சுற்றுச்சூழல் துறை அமைச்சர்
உலகில் மிக அதிக அளவு பசுமை வாயுக்களை வெளியிடும் தொழிற்சாலைகளை, கரிமப்பொருட்களை குறைவாகப் பயன்படுத்தும் பொருளாதாரத்திற்கு மாற்றும் நோக்கில், செப்டம்பர் 23 அன்று நடைபெற்ற ஐ.நா. பருவநிலை செயல் திட்ட மாநாட்டில் புதிய முன்முயற்சி ஒன்று தொடங்கப்பட்டுள்ளது.
இந்தியா மற்றும் சுவீடன் நாடுகளுடன், அர்ஜென்டினா, பின்லாந்து, பிரான்ஸ், ஜெர்மனி, அயர்லாந்து, லக்சம்பர்க், நெதர்லாந்து, தென்கொரியா மற்றும் இங்கிலாந்து நாடுகளும், டால்மியா சிமெண்ட், டிஎஸ்எம், ஹீத்ரு விமான நிலையம், எல்கேஏபி, மஹிந்திரா குழுமம், ராயல் ஷிபோல் குழுமம், ஸ்கேனியா, ஸ்பைஸ் ஜெட், எஸ்எஸ்ஏபி, திசேன் குருப் மற்றும் வாட்டன்ஃபால் உள்ளிட்ட நிறுவனங்களும் இடம் பெற்றுள்ள புதிய தலைமைக் குழு ஒன்று அமைக்கப்பட்டுள்ளது.
சர்வதேச அளவிலான இந்தப் புதிய முன்முயற்சி, உலக பொருளாதார அமைப்பு, எரிசக்தி மாற்ற ஆணையம், புதுமை இயக்கம், ஸ்டாக்ஹோம் சுற்றுச்சூழல் மையம் மற்றும் ஐரோப்பிய பருவநிலை அறக்கட்டளை போன்றவற்றின் ஆதரவுடன் செயல்படுத்தப்பட உள்ளது. கனரக தொழில் நிறுவனங்கள் மற்றும் வாகன உற்பத்தி நிறுவனங்கள், பாரீஸ் உடன்படுக்கையின்படி அரசு-தனியார் பங்களிப்புடன் செயல்படுவது உறுதி செய்யப்படும்.
இது குறித்து பிரதமர் திரு.நரேந்திர மோடி வெளியிட்டுள்ள செய்தியில், “நமது சூழ்நிலைகள் மற்றும் திறமைக்கு ஏற்ப பருவநிலை மாற்றத்திற்கு பாதிப்பு ஏற்படுத்தாத வகையில் ஒவ்வொருவரும் பொறுப்புடன் செயல்படுவோம். தொழிற்சாலைகளை மாற்றியமைப்பதற்காக மேற்கொள்ளப்பட்டு வரும் பணிகள், நவீன தொழில்நுட்பங்களை விரைவில் புகுத்தவும், இந்த பயணத்தில் வளரும் நாடுகளுக்கு உதவிகரமாக இருக்கவும் வகை செய்யும்” என்று தெரிவித்துள்ளார்.
இது பற்றி செய்தியாளர்களிடம் பேசிய மத்திய சுற்றுச்சூழல் துறை அமைச்சர் திரு.பிரகாஷ் ஜவடேகர், அன்னிய உதவியின்றி தாங்களே சொந்த முயற்சிகளை மேற்கொள்ளும் பெரும் தொழில் நிறுவனங்கள், கரிமப் பொருட்களை குறைவாக பயன்படுத்த முடிவு செய்திருப்பதாகக் கூறினார்.
சிறப்பு சேவைகள் மற்றும் கட்டுரைகள்
பசுமை ஆற்றல் தொழில் நுட்பங்களின் சமீபத்திய அணுகு முறைகள் குறித்த தேசிய கருத்தரங்கம்
பசுமை ஆற்றல் தொழில் நுட்பங்களின் சமீபத்திய அணுகு முறைகள் குறித்த இரண்டு நாள் தேசிய மாநாட்டை, பசுமை ஆற்றல் தொழில் நுட்பத்துறை, மதன்ஜீத ஆற்றல் தொழிற்நுட்ப புலம் ஏற்பாடு செய்து, புதுவை பல்கலைக்கழகத்தின் துணை வேந்தர் பேராசிரியர் குர்மீத்சிங், தொடங்கி உரையற்றினார்.
பசுமை ஆற்றல் தொழில் நுட்பத்துறை தொடங்கிபத்து ஆண்டுகள் நிறைவடைந்ததை கொண்டாடும் விதமாக NCRTGET 2022 இரண்டு நாள் தேசிய மாநாடு ஏற்பாடு செய்யப்பட்டது. புதுவை பல்கலைக்கழகத்தின் மாநாட்டு மற்றும் கலாச்சார மையத்தில் இந்த மாநாடு நடைபெற்றது. மாநாட்டின் ஒருங்கிணைப்பாளர் பேராசிரியர் பெ.ஏழுமலை மாநாட்டின் குறிக்கோள் பற்றிபேசுகையில், இந்தியா முழுவதிலும் உள்ள அறிஞர்கள், ஆராய்ச்சியாளர்கள், கல்வித்துறை வல்லுநர்கள் மற்றும் தொழில் வல்லுநர்கள் இடையே தங்கள் கருத்துக்கள் மற்றும் ஆராய்ச்சிகண்டு பிடிப்புகளை பரஸ்பரம் பரிமாறிக் கொள்ள ஒரு வாய்ப்பை ஏற்ப்படுத்துவதே என்றார். சூரியஒளிஆற்றல், மின்கலன், சூரியவெப்பஆற்றல், உயிர்ஆற்றல், பசுமைக்கட்டிடம், காற்றாலை ஆற்றல் மற்றும் ஆற்றல் உற்பத்திக்கான திறமையான முறைகளை உள்ளடக்கிய சுமார் 95 ஆய்வுக் கட்டுரைகள் விவாதிக்கப்பட்டன மற்றும் பதினேழு வல்லுநர்களின் சிறப்புவிரிவுரைகள் வழங்கப்பட்டன. மின்வாகனங்களில் தற்போதைய தொழில் நுட்ப முன்னேற்றத்திற்கு ஏற்ப, லித்தியம்-அயன் மின்கலன்கள், சூப்பர் கேபாசிட்டர்கள் மற்றும் மின் வாகனங்கள் பற்றி பேச தொழிற்த்துறை வல்லுநர்கள் அழைக்கப்பட்டனர். மாநாட்டில் தலைமையேற்று பேசிய துணைவேந்தர் பேராசிரியர் குர்மீத் சிங், மின்உற்பத்தியின் தேவைகள் குறித்தும், மின் ஆற்றல் சேமிப்பின் முக்கியத்துவம் குறித்தும் விளக்கினார். மின்வாகன பயன்பாட்டினால் எவ்வாறு நாட்டின் ஆற்றல் தேவைகளை அதிகரித்திரிக்கிறது என்பதையும், ஆற்றலை நாம் எரிசக்தி சாரா ஆதாரங்களில் இருந்து எடுக்க வேண்டியதேவைகளை வலியுறுத்தினார். பெங்களுரு இந்திய அறிவியல் நிறுவனத்தின் பேராசிரியர் மற்றும் சிறப்பு விருந்தினர் பேரா. அனிந்தாஜிபன்பட்டாச்சார்யா ஆற்றல் நுகர்வு, உற்பத்திமற்றும் சேமிப்பு ஆகியவை ஆற்றலின் மூன்று கரங்கள் என்று குறிப்பிட்டார். சமூகத்தின் பல்வேறு ஆற்றல் தேவைகளைப் பூர்த்தி செய்யலித்தியம்-அயன் அடிப்படையிலான மின்கலன்களுக்கு அப்பால் வேறுசில மின்கலன்களில் ஆராய்ச்சிகளை செய்யுமாறு விஞ்ஞானிகளை அவர் அறிவுறுத்தினார்.
மாநாட்டின் அமைப்புச் செயலாளர் பேராசிரியர்பி.எம். ஜாபர்அலி இந்நிகழ்ச்சியில் 200க்கும் மேற்பட்டவளரும் ஆராய்ச்சியாளர்கள் மற்றும்பல் வேறு நிறுவனங்களைச் சேர்ந்த முதுகலை மாணவர்கள் கலந்து கொண்டதாக தெரிவித்தார். மேலும், வல்லுநர்களாக அழைக்கப்பட்ட பேச்சாளர்கள் இந்தியா முழுவதும் உள்ள முதன்மை நிறுவனங்கள் மற்றும் தேசிய ஆய்வகங்களிலிருந்து வரவைக்கப்பட்டனர் எனவும் கூறினார்.
இந்தமாநாட்டுக்கு சவுத் ஆசியா அறக்கட்டளை நிதி உதவி வழங்கியது, இதுயுனெஸ்கோவால் அங்கீகரிக்கப்பட்ட இலாப நோக்கற்ற அமைப்பாகும். சவுத் ஆசியா அறக்கட்டளை மற்றும் மதன்ஜித் சிங் அறக்கட்டளையின் அறங்காவலர் மேடம் பிரான்ஸ் மார்க்கே 9, டிசம்பர், 2022 அன்று நடைப்பெற்ற நிறைவு விழாவில் சிறப்பு விருந்தினராக கலந்துக் கொண்டு சிறந்த ஆய்வு கட்டுரை விளக்கவுரை வழங்கிய மாணவர்களுக்கு விருதும் ரொக்கப்பரிசும் வழங்கினார். மதன்ஜீத் ஆற்றல் தொழிற்நுட்பபுலத்தின், புல முதன்மையாளர், பேராசிரியர் கே.தரணிக்கரசு, நிறைவு விழாவிற்கு தலைமை வகித்தார்.
பிரதமர் அலுவலகம்
தமிழ்நாட்டில் நிகழ்ந்த பேருந்து விபத்தில் நேரிட்ட உயிரிழப்பிற்கு பிரதமர் இரங்கல்
தமிழ்நாட்டின் நீலகிரி மாவட்டத்தில் நிகழ்ந்த பேருந்து விபத்தில் நேரிட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டிருப்பதோடு, உயிரிழந்தவர்களின் குடும்பத்தினருக்கு ஆறுதலும் கூறியுள்ளார்.
உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சமும், காயமடைந்தவர்களுக்கு தலா ரூ. 50,000மும் கருணைத் தொகையாக வழங்கப்படும் என்று பிரதமர் அறிவித்துள்ளார்.
சமூக ஊடக எக்ஸ் தளத்தில் பிரதமர் அலுவலகம் கூறியிருப்பதாவது:
“தமிழ்நாட்டின் நீலகிரி மாவட்டத்தின் குன்னூரில் ஏற்பட்ட பேருந்து விபத்தில் நேரிட்ட உயிரிழப்பை அறிந்து மிகவும் வேதனை அடைந்தேன். உயிரிழந்தவர்களின் குடும்பத்தினருக்கு எனது ஆறுதல்கள். காயமடைந்தவர்கள் விரைவில் குணமடைய பிரார்த்திக்கிறேன். உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சமு'ம், காயமடைந்தவர்களுக்குத் தலா ரூ. 50,000மும் கருணைத் தொகையாக வழங்கப்படும்: பிரதமர் @narendramodi”
பாதுகாப்பு அமைச்சகம்
வடக்கு இமயமலைக்கு உலகின் முதல் தனிநபரின் இருசக்கர பயணம் நிறைவடைந்தது
வடக்கு இமயமலைக்கு உலகின் முதல் தனிநபர் இருசக்கர பயணத்தை மேற்கொண்ட திருமிகு கன்ச்சன் உகுசாண்டி, 18 சவாலான சாலைகளை கடந்து தனது பயணத்தை புதுதில்லியில் உள்ள சீமா சதக் பவனில் புதனன்று  நிறைவு செய்தார். 2021 ஜூன் 11 அன்று புதுதில்லியில் இருந்து பாதுகாப்பு அமைச்சர் திரு ராஜ்நாத் சிங் இந்த பயணத்தை தொடங்கி வைத்தார்.
உம்லிங்க்லா பாஸை கடக்கும் முதல் பெண் இருசக்கர வாகன ஓட்டி, 18 சாலைகளையும் கடந்த முதல் பெண்மணி, புதுதில்லி-மனாலி-லே-உம்லிங்க்லா-தில்லி வரையிலான 3,187 கிலோமீட்டர் தூரத்தை கடந்த முதல் பெண்மணி ஆகிய பல்வேறு சாதனைகளை இந்த பயணத்தின் மூலம் திருமிகு கன்ச்சன் உகுசாண்டி படைத்துள்ளார்.
எல்லையோர சாலைகள் அமைப்பின் தலைமை இயக்குநர் லெப்டினெண்ட் ஜெனரல் ராஜீவ் சவுத்ரி, இந்தியன் ஆயில் நிறுவன தலைவர் திரு எஸ் எம் வைத்யா ஆகியோரும் இந்த பயணத்தை கொடியசைத்து துவக்கி வைத்தனர்.
மேற்கண்ட தூரத்தை 25 நாட்களில் திருமிகு கன்ச்சன் உகுசாண்டி வெற்றிகரமாக கடந்தார். அவரது உறுதியையும், லட்சியத்தையும் எல்லையோர சாலைகள் அமைப்பின் தலைமை இயக்குநர் பாராட்டினார். எல்லையோர பகுதிகளில் சாலை உள்கட்டமைப்பை உருவாக்குவதற்காக எல்லையோர சாலைகள் அமைப்பின் பணியாளர்கள் ஆற்றி வரும் தியாகம் நிறைந்த சேவையை அவர் நினைவுக் கூர்ந்தார்.
சாலை மற்றும் கொவிட் பாதுகாப்பு விழிப்புணர்வை எல்லையோர பகுதிகளில் ஏற்படுத்துவதில் இந்த தனிநபர் இருசக்கர பயணம் பெரும்பங்காற்றியது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1733451
-----
(Visitor Counter : 226
அறிவியல் மற்றும் தொழில்நுட்பத்துறை
இளம் திறமைசாலிகளுக்கு நிபுணத்துவ வழிகாட்டல் 2047-ம் ஆண்டு இந்தியாவுக்கான சிறந்த முதலீடு: மத்திய அறிவியல் தொழில்நுட்பத் துறை அமைச்சர் டாக்டர் ஜிதேந்திர சிங்
இளம் திறமைசாலிகளுக்கு நிபுணத்துவ வழிகாட்டல், 2047-ம் ஆண்டு சுதந்திர நூற்றாண்டைக் கொண்டாடவுள்ள இந்தியாவுக்கான சிறந்த முதலீடாக இருக்கும் என்று மத்திய அறிவியல் மற்றும் தொழில்நுட்பத் துறை இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
நமது அறிவியல் சாதனைகளின் சாரத்தையும் மகத்துவத்தையும் கொண்டாடும் தேசிய அறிவியல் தினத்தை குறிக்கும் தேசிய அறிவியல் வாரத்தின் நிறைவு விழாவில் பேசிய அவர், இந்தியா சுதந்திரம் அடைந்த 100 ஆண்டுகளைக் கொண்டாடும் அடுத்த 25 ஆண்டுகளுக்கான செயல்திட்டத்தில் 25 ஆண்டுகள் செயல்படும் திறனுள்ள இளம் விஞ்ஞானிகள் முக்கியப் பங்கு வகிக்க வேண்டும் என்றார்.
விஞ்ஞானத்தைப் போற்றி வழிபடுவதே இந்த ஒரு வாரத்தின் நோக்கம் என்று அமைச்சர் கூறினார். நம்மிடம் இல்லாததை எவ்வாறு ஈடுசெய்கிறோம் என்பதை சுயபரிசோதனை செய்து பார்க்க இது ஒரு வாய்ப்பு என்றார் அவர். விஞ்ஞானம் மற்றும் விஞ்ஞானச் சிந்தனையைச் சாமானியர்களிடம் கொண்டு செல்வதே இதன் நோக்கமாகும், அறிவியல் தகவல்களையும் கண்டுபிடிப்புகளையும் உள்வாங்குவதன் மூலம் அவர்கள் பயனடைந்து, ஆழ்ந்த அறிவியல் ஆர்வத்தை வளர்த்துக் கொள்ளலாம் என்று அவர் தெரிவித்தார்.
தேசிய அறிவியல் தினத்தை முன்னிட்டு விஞ்ஞானிகளுக்கு பிரதமர் திரு நரேந்திர மோடியின் வாழ்த்துகளைக் குறிப்பிட்டு பேசிய டாக்டர் ஜிதேந்திர சிங், "அனைத்து விஞ்ஞானிகள் மற்றும் அறிவியல் ஆர்வலர்களுக்கு தேசிய அறிவியல் தின வாழ்த்துகள். நமது கூட்டு அறிவியல் பொறுப்பை நிறைவேற்றுவதற்கும், மனித முன்னேற்றத்திற்கான அறிவியல் சக்தியை மேம்படுத்துவதற்கும் நமது உறுதிப்பாட்டை மீண்டும் வெளிப்படுத்துவோம்," என்றார்.
டாக்டர் ஜிதேந்திர சிங் மேலும் கூறுகையில், “விக்யான் சர்வத்ர பூஜ்யதே”  என்பது தில்லி உட்பட 75 இடங்களில் பிப்ரவரி 22, 2022 அன்று தொடங்கிய நாடு தழுவிய திட்டமாகும். பரவலான பங்கேற்பையும் அனைத்து தரப்புப் பாராட்டையும் இது பெற்றுள்ளது. இன்று நிறைவுபெறும் இந்த தேசிய அறிவியல் வாரத்தின் போது, இந்தியாவில் நவீன அறிவியலின் எழுச்சிக்கு வழிவகுத்த போராட்டத்தையும் தியாகத்தையும் பிரதிபலிக்கும் ஒரு முன்முயற்சியாகவும், அடுத்த 25 ஆண்டுகளுக்கு கனவு காண வழிவகுத்த வழிகாட்டுதலாகவும் தேசிய அறிவியல் தினம் கொண்டாடப்படுகிறது,” என்றார்.
இந்திய சுதந்திரத்தின் 75-வது ஆண்டைக் கொண்டாடும் விடுதலையின் அமிர்தப் பெருவிழாவின் ஒரு பகுதி என்று கூறிய அமைச்சர், “இந்தியாவின் சுதந்திரத்தின் 75 புகழ்பெற்ற ஆண்டுகளின் சாதனைகளுக்கு அஞ்சலி செலுத்துவதற்கும் அவற்றை வெளிப்படுத்துவதற்கும் இது ஒரு சந்தர்ப்பமாகும்,” என்றார்.
கலாச்சார அமைச்சகம், முதன்மை அறிவியல் ஆலோசகர் அலுவலகம் மற்றும் அறிவியல் மற்றும் தொழில்நுட்ப துறையின் கீழ் உள்ள அமைப்பான விக்யான் பிரசார் ஆகியவற்றின் கீழ் இந்தத் திட்டத்தை நாடு முழுவதும் செயல்படுத்த அனைத்து அறிவியல் மற்றும் தொழில்நுட்ப அமைச்சகங்கள் மற்றும் துறைகள் கைகோர்த்துள்ளன என்று அமைச்சர் கூறினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801838
பாதுகாப்பு அமைச்சகம்
இந்தியா-இலங்கை வருடாந்திர இருதரப்பு கடல்சார் பயிற்சி
இந்தியா-இலங்கை பத்தாவது இருதரப்பு கடல்சார் பயிற்சி கொழும்பில் 3 முதல் 8ந்தேதி வரை நடைபெறுகிறது. இந்தப் பயிற்சி இரண்டு கட்டங்களாக நடத்தப்படுகிறது. இந்தியக் கடற்படையைச் சேர்ந்த ஐஎன்எஸ் கில்டன், உள்நாட்டில் கட்டப்பட்ட கமோர்டா கிளாஸ் ஏஎஸ்டபிள்யூ கார்வெட், ரோந்து கப்பல் ஐஎன்எஸ் சாவித்ரி ஆகியவை இதில் கலந்து கொள்கின்றன. இலங்கை கடற்படையின் சார்பில் கஜபாகு மற்றும் சாகர ஆகிய கப்பல்கள் பங்கேற்கின்றன. இரு தரப்பிலிருந்தும் கடல்சார் ரோந்து விமானங்கள், ஹெலிகாப்டர்கள் மற்றும் சிறப்புப் படைகளும் பயிற்சியில் பங்கேற்கும். இதற்கு முன்பு இந்தக் கூட்டுப் பயிற்சி விசாகப்பட்டினத்தில் கடந்த ஆண்டு மார்ச் 7 முதல் 12 வரை நடைபெற்றது.
பலதரப்பட்ட கடல்சார் நடவடிக்கைகளை கூட்டாக மேற்கொள்ளும் போது, பரஸ்பர புரிந்துணர்வை மேம்படுத்துதல், சிறந்த நடைமுறைகளை பரிமாறிக்கொள்ளுதல் ஆகியவற்றை இந்தக் கூட்டுப் பயிற்சி நோக்கமாகக் கொண்டுள்ளது. இரு கடற்படைகளுக்கும் இடையிலான நட்புறவு மற்றும் தோழமையின் பிணைப்புகளை மேலும் வலுப்படுத்த துறைமுக அளவில் தொழில்சார், கலாச்சார மற்றும் விளையாட்டு நிகழ்வுகளுக்கு திட்டமிடப்பட்டுள்ளன.புதுதில்லி, பிப்ரவரி 5, 2023
-----
AP/PKV/KPG
(Visitor Counter : 103
பழங்குடியினர் நலத்துறை அமைச்சகம்
கோவிட் பெருந்தொற்றுக்கு எதிராக, எளிதில் பாதிக்கப்படக் கூடிய பழங்குடியினக் குழுவினர் எச்சரிக்கையுடன் இருக்குமாறு அந்தமான் & நிகோபார் நிர்வாகம் அறிவுறுத்தல்
அந்தமானில் வசிக்கும் பழங்குடியினர், குறிப்பாக எளிதில் பாதிக்கப்படக் கூடிய பழங்குடியினக் குழுவினரைப்  பாதுகாப்பதில் விழிப்புடன் இருந்து வருவதாக, அந்தமான் & நிகோபார் நிர்வாகம் தெரிவித்துள்ளது. அந்தமான் & நிகோபார் தீவுகள் நிர்வாகம், மத்தியப் பழங்குடியினர் விவகாரங்கள் அமைச்சகத்திற்கு அனுப்பியுள்ள அறிக்கையில், அந்தமான் தீவில் கோவிட்-19 பாதிப்பு ஏதும் தென்படுவதற்கு முன்பாக, 2020 மார்ச் மத்தியிலிருந்தே, பழங்குடியினரைப் பாதுகாக்க, ஏராளமான நடவடிக்கைகள் மேற்கொள்ளப்பட்டிருப்பதாக தெரிவித்துள்ளது. அந்தமான் & நிகோபார் தீவுகளில், ஆறு பழங்குடியினக் குழுக்கள் உள்ளன. நிகோபார்வாசிகள் தவிர, எஞ்சிய 05 பழங்குடியினரான, கிரேட் அந்தமான்வாசிகள், ஜாரவா, சென்டினெல்வாசிகள், ஓங்கே மற்றும் ஷாம்பென் ஆகிய குழுவினர், அங்கீகரிக்கப்பட்ட எளிதில் இலக்காகக் கூடிய பழங்குடியினக் குழுவினர் ஆவர்.
மத்தியப் பழங்குடியினர் விவகாரங்கள் துறை அமைச்சர் திரு.அர்ஜுன் முன்டா வெளியிட்டுள்ள டுவிட்டர் பதிவில், அந்தமானில் வசிக்கும் பழங்குடியினரைப் பாதுகாக்க, குறிப்பாக எளிதில் பாதிக்கப்படக் கூடிய பழங்குடியினக் குழுவினரைப் பாதுகாக்க, அந்தமான் & நிகோபார் நிர்வாகம் விழிப்புடன் இருந்து வருவதுடன், ஒருங்கிணைந்த பழங்குடியினர் மேம்பாட்டு ஆணையத்தின் மூலம், மத்திய பழங்குடியினர் விவகாரங்கள் துறையும், அந்தமான் & நிகோபார் நிர்வாகத்துடன், தொடர்ந்து தொடர்பில் இருந்து வருவதாகக் குறிப்பிட்டுள்ளார். மத்தியப் பழங்குடியினர் விவகாரங்கள் துறை அமைச்சர் திரு.அர்ஜுன் முன்டா வெளியிட்டுள்ள டுவிட்டர் பதிவில், அந்தமானில் வசிக்கும் பழங்குடியினரைப் பாதுகாக்க, குறிப்பாக எளிதில் இலக்காகக் கூடிய பழங்குடியினக் குழுவினரைப் பாதுகாக்க, அந்தமான் & நிகோபார் நிர்வாகம் விழிப்புடன் இருந்து வருவதுடன், ஒருங்கிணைந்த பழங்குடியினர் மேம்பாட்டு ஆணையத்தின் மூலம், மத்தியப் பழங்குடியினர் விவகாரங்கள் துறையும், அந்தமான் & நிகோபார் நிர்வாகத்துடன், தொடர்ந்து தொடர்பில் இருந்து வருவதாகக் குறிப்பிட்டுள்ளார்.
தகவல் மற்றும் ஒலிபரப்பு அமைச்சகம்
51-வது இந்திய சர்வதேச திரைப்பட விழா: போட்டியிடும் திரைப்படங்கள்
51-வது இந்திய சர்வதேச திரைப்பட விழாவின் சர்வதேச போட்டியில் பங்குபெறும் திரைப்படங்களின் விவரங்கள் வெளியிடப்பட்டுள்ளன. இந்தப் பிரிவில் போட்டியிடுவதற்காக உலகெங்கிலும் இருந்து திரைப்படங்கள் தேர்ந்தெடுக்கப்பட்டுள்ளன. வருடத்தின் சிறந்த திரைப்படங்கள் பங்குபெறும் இத்திருவிழாவின் முக்கிய பிரிவுகளில் ஒன்றான இதில், தங்க மயில் மற்றும் இதர விருதுகளுக்காக 15 திரைப்படங்கள் போட்டியிடுகின்றன.
வரிசையில் இடம்பெற்றுள்ள திரைப்படங்கள் வருமாறு :
1. டியாகோ குயிட்ஸின் தி டொமைன் 
2. ஆண்டெர்ஸ் ரெஃப்னின் இன்டூ தி டார்க்னெஸ் 
3. காமென் காலெவ்வின் பிப்ரவரி 
4. நிக்கோலஸ் மவுரியின் மை பெஸ்ட் பார்ட் 
5. பியாட்ர் டோமாலெவ்ஸ்கியின் ஐ நெவர் க்ரை 
6. லியார்னடோ மெடெல்லின் லா வெரோனிகா 
7. ஷின் சு-வொன்னின் லைட் ஃபார் தி யூத் 
8. லோயிஸ் பாட்டினோவின் ரெட் மூன் டைட் 
9. அலி காவித்தானின் ட்ரீம் அபவுட் சோஹ்ரப் 
10. ரமின் ரசவுலியின் தி டாக்ஸ் டிடின்ட் ஸ்லீப் லாஸ்ட் நைட் 
11. கோ சென்-நியென்னின் தி சைலண்ட் ஃபாரஸ்ட் 
12. டாரிய ஒனிஷ்சென்கோவின் தி ஃபர்காட்டென் 
13. கிரிபால் கலித்தாவின் பிரிட்ஜ் 
14. சித்தார்த் திரிபாதியின் ஏ டாக் அண்ட் ஹிஸ் மேன் 
15. கணேஷ் விநாயகனின் தாயென் 
கீழ்கண்ட பல்வேறு பிரிவுகளில் விருதுகளுக்காக இந்த திரைப்படங்கள் போட்டியிடும்:
1. சிறந்த திரைப்படம்  - ரூ 40,00,000 பரிசுத்தொகையை இயக்குநர் மற்றும் தயாரிப்பாளர் சமமாக பகிர்ந்து கொள்ள வேண்டும். பரிசுத் தொகையை தவிர, தங்க மயிலும், சான்றிதழும் இயக்குநருக்கு கிடைக்கும். தயாரிப்பாளருக்கு பரிசுத் தொகையை தவிர சான்றிதழ் கிடைக்கும்
2. சிறந்த இயக்குநர்: வெள்ளி மயில், சான்றிதழ், ரூ 15 லட்சம் பரிசுத் தொகை
3. சிறந்த நடிகர்: வெள்ளி மயில், சான்றிதழ், ரூ 10 லட்சம் பரிசுத் தொகை
4. சிறந்த நடிகை: வெள்ளி மயில், சான்றிதழ், ரூ 10 லட்சம் பரிசுத் தொகை
5. சிறப்பு நடுவர் விருது: வெள்ளி மயில், சான்றிதழ், ரூ 15 லட்சம் பரிசுத் தொகை ஒரு திரைப்படத்திற்கோ , அல்லது தனிநபருக்கோ  வழங்கப்படும். ஒரு வேளை திரைப்படத்திற்கு விருது வழங்கப்பட்டால், அதன் இயக்குநருக்கு அது வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686794(Visitor Counter : 250
பெட்ரோலியம் மற்றம் இயற்கை எரிவாயு அமைச்சகம்
கச்சா எண்ணெய், இயற்கை எரிவாயு மற்றும் பெட்ரோலிய பொருட்களின் ஆகஸ்டு 2020-க்கான மாதாந்திர உற்பத்தி அறிக்கை
ஆகஸ்டு 2020-இல் கச்சா எண்ணெயின் உற்பத்தி 2577.49 ஆயிரம் மெட்ரிக் டன்களாக இருந்தது. இது இலக்கை விட 6.72% மற்றும் கடந்த வருட ஆகஸ்ட் மாதத்தை விட 6.27% குறைவாகும்.
ஆகஸ்டு 2020-இல் இயற்கை எரிவாயுவின் உற்பத்தி 2431.69 மில்லியன் மெட்ரிக் ஸ்டாண்டர்டு கியூபிக் மீட்டர்களாக
இருந்தது. இது இலக்கை விட 14.24% மற்றும் கடந்த வருட ஆகஸ்ட் மாதத்தை விட 9.54% குறைவாகும்.
ஆகஸ்டு 2020-இல் சுத்திகரிக்கப்பட்ட கச்சா எண்ணெயின் உற்பத்தி 16149.67 ஆயிரம் மெட்ரிக் டன்களாக இருந்தது. இது இலக்கை விட 25.59% மற்றும் கடந்த வருட ஆகஸ்ட் மாதத்தை விட 26.43% குறைவாகும்.
ஆகஸ்டு 2020-இல் பெட்ரோலிய பொருட்களின் உற்பத்தி 17936.83 ஆயிரம் மெட்ரிக் டன்களாக இருந்தது. இது இலக்கை விட 18.27% மற்றும் கடந்த வருட ஆகஸ்ட் மாதத்தை விட 19.15% குறைவாகும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658684(Visitor Counter : 138
நிதி அமைச்சகம்
கடந்த காலத்துக்கான  ஜி.எஸ்.டி தாமதக் கட்டணம் விதிப்பது குறித்து அடுத்து ஜி.எஸ்.டி கவுன்சில் கூட்டத்தில் விவாதிக்கப்படும்.
ஜி.எஸ்.டி.ஆர் 3பி  வரித்தாக்கல் படிவத்தை சமர்ப்பிக்காமல் இருப்பதற்கான தாமதக்கட்டணத்துக்கு விலக்கு அளித்தல் தொடர்பான டிவீட்டுகளை கடந்த காலத்தில் அரசு கவனத்தில் எடுத்துக் கொண்டு வந்தது. சரக்கு மற்றும் சேவைகள் வரி  அறிமுகப்படுத்தப்பட்ட காலத்தில் இருந்து அதாவது ஆகஸ்ட் 2017இல் இருந்து வரித்தாக்கலுக்கான தாமதக் கட்டணத்தைத் தள்ளுபடி செய்ய வேண்டும் என்பதே பெருவாரியானவர்களின் கோரிக்கை ஆகும்.
கோவிட்-19 பெருந்தொற்று காரணமாக ஏற்பட்டுள்ள தற்போதைய நெருக்கடியான சூழலில் ரூ.5 கோடிக்கும் குறைவான ஆண்டுத் தொழில் தொகை உள்ள சிறிய வர்த்தகர்களுக்கு உதவும் வகையில் நிதி அமைச்சர் திருமதி நிர்மலா சீத்தாராமன் ஏற்கனவே பிப்ரவரி, மார்ச், ஏப்ரல் மற்றும் மே 2020 மாதங்களுக்கான ஜி.எஸ்.டி வரித்தாக்கல் காலக்கெடுவை ஜுன் 2020 வரை நீட்டித்து அறிவித்துள்ளார். இந்த காலகட்டத்துக்கு தாமதக் கட்டணம் விதிக்கப்படாது.
தற்போதைய கோரிக்கைகள் கடந்த காலகட்டத்துக்கு  தாமதக்கட்டணம் தள்ளுபடி செய்தல் தொடர்பாக உள்ளது. வரி செலுத்துவோர் வரிகளை உரிய காலக்கெடுவுக்குள் செலுத்துவதை உறுதி செய்வதற்காகத்தான் தாமதக் கட்டணம் விதிக்கப்படுகிறது என்பதைப் புரிந்து கொள்ள வேண்டும். பொருள்களை வாங்கியவர்களிடம் இருந்து வசூலிக்கப்பட்ட கட்டணம் மீதான வரிகளும் அரசுக்குச் செலுத்த வேண்டிய நிலுவைகளும் உரிய காலத்தில் செலுத்தப்பட வேண்டும் என்பதை தாமதக் கட்டணம் விதிப்பது உறுதிப்படுத்துகிறது. மேலும் சட்டத்துக்கு உட்பட்டு நடப்பதற்காக குறிப்பிட்ட நெறிமுறைகள் கடைபிடிக்கப்படுவதை உறுதி செய்வதாகவும் இது இருக்கிறது. தாமதக் கட்டணம் போன்ற ஷரத்து இல்லாவிட்டால் நேர்மையான மற்றும் சட்டத்துக்கு உட்பட்டு நடக்கின்ற வரிசெலுத்துவோரை பாதகமான நிலையில் பாகுபடுத்துவது போல ஆகிவிடும்.
(Visitor Counter : 150
பெண்கள் மற்றும் குழந்தை நலன் அமைச்சகம்
நிர்பயா நிதியத்தின் கீழ் 3 புதிய திட்டங்கள் : மத்திய மகளிர், குழந்தைகள் மேம்பாட்டு அமைச்சகம் ஒப்புதல்
மத்திய பெண்கள் மற்றும் குழந்தைகள் மேம்பாட்டு அமைச்சகம் நிர்பயா நிதியத்தின் கீழ் மூன்று முக்கிய திட்டங்களுக்கு ஒப்புதல் அளித்துள்ளது. இந்த அமைச்சகத்தின் செயலர் தலைமையிலான அலுவலர் குழு இந்த ஒப்புதலை வழங்கியது. இந்தத் திட்டங்களின் விவரங்கள் வருமாறு :
- நாடெங்கிலும் நிலுவையில் உள்ள வன்புணர்வு மற்றும் போக்ஸோ சட்டம் தொடர்பான வழக்குகளை தீர்ப்பதற்கு 1023 விரைவு சிறப்பு நீதிமன்றங்களை அமைப்பதற்காக மத்திய சட்டம் மற்றும் நீதி அமைச்சகத்தின் நீதித்துறைக்கு ரூ.767.25 கோடி அளிப்பதற்கான திட்டம். முதல்கட்டத்தில் 9 மாநிலங்களில் 777 விரைவு சிறப்பு நீதிமன்றங்களும், இரண்டாம் கட்டத்தில் 246 நீதிமன்றங்களும் அமைக்கப்படும்.
- மத்திய உள்துறை அமைச்சகம் முன்மொழிந்துள்ள ரூ.107.19 கோடி செலவில், பாலியல் பலாத்கார வழக்குகளில் தடயவியல் பொருட்கள் அடங்கிய பாக்கெட்டுகளை கொள்முதல் செய்து, இத்தகைய வழக்குகளில் பயன்படுத்த மாநிலங்கள் மற்றும் யூனியன் பிரதேசங்களுக்கு பயிற்சி அளிக்கும் திட்டம்.
- கொங்கன் ரயில்வே கார்ப்பரேஷன் முன்மொழிந்துள்ள ரூ.17.64 கோடி செலவில், 50 ரயில் நிலையங்களில் வீடியோ கண்காணிப்பு முறைகள் அமைக்கும் திட்டம்.
பிரதமர் அலுவலகம்
100% முதல் தவணை கொவிட் தடுப்பூசி செலுத்தியதற்காக உத்தராகண்டின் தேவ்பூமி மக்களுக்கு பிரதமர் வாழ்த்து
18 வயதுக்கு மேற்பட்ட 100% மக்கள் முதல் தவணை தடுப்பூசி செலுத்திக் கொண்டதற்காக தேவ்பூமி மக்களுக்கு பிரதமர் திரு நரேந்திர மோடி வாழ்த்துத் தெரிவித்துள்ளார். கொவிட் -19க்கு எதிரான நாட்டின் போராட்டத்தில் உத்தராகண்டின் இந்த சாதனை மிக முக்கியமானது.
உத்தராகண்ட் முதலமைச்சர் திரு புஷ்கர் சிங் தாமியின் டுவிட்டர் செய்திக்கு பதில் அளித்து பிரதமர் வெளியிட்டுள்ள டுவிட்டர் செய்தியில் தெரிவித்துள்ளதாவது;
“தேவ்பூமி மக்களுக்கு வாழ்த்துகள். கொவிட்டுக்கு எதிரான போராட்டத்தில் உத்தராகண்டின் சாதனை மிக முக்கியமானது. உலகளாவிய பெருந்தொற்றுக்கு எதிரான போராட்டத்தில் நமது தடுப்பூசித் திட்டம் மிகவும் பயனுள்ளதாக இருக்கும் என்பதில் நான் உறுதியாக உள்ளேன். மக்களின் உதவியோடு இத்திட்டம் வெற்றிப் பெறும். பங்களிப்பு அவசியம்”
-------
(
பிரதமர் அலுவலகம்
தாய்லாந்து பிரதமராக தேர்ந்தெடுக்கப்பட்டுள்ள திரு ஸ்ரெத்தா தவிசினிக்கு பிரதமர் வாழ்த்து
தாய்லாந்து பிரதமராக தேர்ந்தெடுக்கப்பட்டுள்ள திரு ஸ்ரெத்தா தவிசினுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து சமூக ஊடக எக்ஸ் தளத்தில் பதிவிட்டுள்ள பிரதமர் கூறியிருப்பதாவது;
“தாய்லாந்து பிரதமராக நீங்கள் @Thavisin தேர்ந்தெடுக்கப்பட்டுள்ளதற்கு மனமார்ந்த வாழ்த்துகள். இந்தியா – தாய்லாந்து இடையே இருதரப்பு உறவை முன்னோக்கி எடுத்துச்செல்ல உங்களுடன் இணைந்து செயல்படுவதை நான் எதிர்நோக்கியுள்ளேன்.”